-Извршном одбору Фудбалског савеза Зајечарског Округа
-Фудбалском клубу ОФК „Књаз“ Трговиште
-Председнику ИО ФСЗО

**О Д Л У К А**

Због изолованог инцидента који се догодио на утакмици 29.кола одигране 21.05.2019.године, између ОФК „Књаз“ из Трговишта и ФК „Омладинац“ из Грезне, када је гледалац ушао на терен и прекинуо игру, и након Извештаја делегата утакмице, Изјаве домаћина и судија, а према Пропозицијама такмичења за такмичење у лигама Окружног степена такмичења ФСЗО, према:
члану 15. став 1. који гласи: Оранизацију утакмице спроводе домаћи клубови;
члану 16. став 3. који гласи: Клуб домаћин обавезан је да одреди најмање 6 редара који ће бити обележени одговарајућим тракама око руке или маркерима, ради одржавања реда, како за време одигравања утакмице, тако и пре и после завршетка утакмице,
 став 6. који гласи: Клуб домаћин обавезан је да осигура безбедност судија, делегата, гостујућег и свог клуба и других службених лица како пре, тако и за време утакмице и после ње,
 став 14. који гласи: Клуб домаћин обавезан је да предузима све потребне мере за обезбеђење личности делегата, судија и чланова гостујуће екипе, пре утакмице и за време одигравања утакмице, све до напуштања места одигравања утакмице одговарајућим превозним средством.
Због пропуста на горе поменутој утакмици и не поштовања правила и ставова из члана 15. и 16., према члану 48. став 1. који гласи: Клуб организатор на чијем се игралишту, било да је власник или корисник игралишта, у вези са утакмицом пре, за време или после утакмице догоде нереди, а утврди се да није предузео мере да их спречи или да их није предузео у довољној мери, као и гостујући клуб чији навијачи проузрокују или учествују у нереду, казниће се: - у лакшем случају новчаном казном; -одигравањем 1-6 утакмица на свом игралишту без присуства публике; -у тежем или поновљеом случају забраном одигравања од 2-12 утакмица на свом игралишту или свим игралиштима одређеног региона; -у поновљеном случају враћањем у нижи ранг такмичења.
Ако се узме у обзир да је ово први овакав инцидент, и да није било већих инцидената осим уласка на терен спорног гледаоца, кажњава се ОФК „Књаз“ Трговиште новчаном казном у износу од 5.000,00 динара (петхиљададинара).

Према Дисциплинском правилнику, Члан 144. Жалбени поступак- Против одлуке о казни може се уложити жалба другостепеном органу-Комисији за жалбе. Жалба се подноси у року од осам дана од дана пријема одлуке. Уколико рок за улагање жалбе истиче у недељу или на дан државног празника, рок за жалбу се продужава за први наредни радни дан. Жалба се предаје у писаној форми дисциплинском органу првог степена који у року од три дана читав предмет доставља на решавање дисциплинском органу другог степена. При оцени благовремености жалбе узима се у обзир датум када је жалба непосредно предата надлежном органу за оверу пријема, или датум поштанског жига на потврди о пријему препоручене пошиљке. Уз жалбу се подноси доказ о уплати таксе, која мора бити уплаћена у року утврђеном у ст. 2 овог члана, чију висину одређује надлежни орган ФСС.

 **КОМЕСАР ЗА ДИСЦИПЛИНУ КОМЕСАР ЗА ТАКМИЧЕЊЕ
 с.р. Миљан Стефановић с.р. Драган Праштало**